SET ปิดเย็นรูด 15 จุด วิตกสงครามการค้าสหรัฐฯ-จีน ฟาก”ดาวฟิวเจอส์”ดิ่งหนัก 232 จุด
SET ปิดเย็นรูด 15 จุด วิตกสงครามการค้าสหรัฐฯ-จีน ฟาก”ดาวฟิวเจอส์”ดิ่งหนัก 232 จุด โดยดัชนีปิดตลาดวันนี้ ระดับ 1,628.96 จุด ลบ 15.37 จุด หรือ 0.93% มูลค่าการซื้อขาย 4.1 หมื่นล้านบาท
26 ต.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,628.96 จุด ลบ 15.37 จุด หรือ 0.93% มูลค่าการซื้อขาย 4.1 หมื่นล้านบาท ขณะที่ดัชนีดาวโจนส์ล่วงหน้า (Dow Jones Futures) ณ เวลา 16.50 น. (ตามเวลาประเทศไทย) อยู่ที่ระดับ 24,645.00 จุด ปรับตัวลดลง 232 จุด หรือ 0.93%
10 หุ้นกดดัชนีวันนี้

ด้านนายชัยยศ จิวางกูร ผู้ช่วยผู้อำนวยการ ฝ่ายวิเคราะห์หลักทรัพย์ บล.กรุงศรี เปิดเผยกับ “ข่าวหุ้นธุรกิจออนไลน์” ว่า ดัชนีตลาดหุ้นไทยวันนี้เคลื่อนไหวในแดนลบทั้งภาคเช้าและภาคบ่าย แม้เมื่อวานจะปิดตัวในแดนบวกแต่ก็เป็นเพียงการรีบาวด์กลับขึ้นมาหลังจากลงหนักเท่านั้น เนื่องจากตลาดฯยังคงมีปัจจัยกดดันจากต่างประเทศเข้ามาตลอดทั้งสัปดาห์ ส่งผลให้ Fund Flow ไหลออกอย่างต่อเนื่อง
โดยนักลงทุนมีความกังวลในเรื่องสงครามการค้าระหว่างสหรัฐฯและจีนหลังจากที่สหรัฐฯประกาศว่าจะไม่มีการเจรจาข้อตกลงครั้งใหม่กับจีน จนกว่าจีนจะเสนอแผนยุติการช่วงชิงเทคโนโลยีจากสหรัฐฯ ประกอบกับการที่ธนาคารกลางสหรัฐฯ(เฟด)ส่งสัญญาณว่าจะขึ้นดอกเบี้ยอีกครั้ง รวมไปถึงอัตราผลตอบแทนพันธบัตรสหรัฐฯ (Bond Yield) ยังอยู่ในระดับที่สูง ส่งผลให้เม็ดเงินลงทุนกระจายตัวออก
สำหรับแนวโน้มตลาดฯ ในสัปดาห์หน้า นายชัยยศ ระบุว่า ดัชนีตลาดหุ้นไทยจะยังคงเคลื่อนไหวในลักษณะพักตัวปรับฐาน และอ่อนตัวลงหากสถานการณ์ในต่างประเทศยังไม่คลี่คลาย พร้อมกับแนะนำให้นักลงทุนเฝ้ารอติดตามสถานการณ์ต่าง ๆ อย่างใกล้ชิด ทั้งการประกาศงบไตรมาส 3 ปี 2561 รวมไปถึงกระแสข่าวที่กระทรวงคมนาคมจะเสนอโครงการก่อสร้าง 5 โครงการ งบประมาณ 2 แสนล้านบาท ให้คณะรัฐมนตรีพิจารณาภายในสัปดาห์หน้า ส่วนการเก็งกำไรระยะสั้น แนะนำให้ปรับลดการลงทุนลงมาก่อน เพื่อป้องกันความเสี่ยง พร้อมกับให้แนวรับอยู่ที่ 1,620 จุด หากหลุดจะมีแนวรับต่อไปอยู่ที่ 1,600 จุด ส่วนแนวต้านอยู่ที่ 1,640-1,645 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 4,583.86 ล้านบาท ปิดที่ 48.25 บาท ลดลง 1.25 บาท
PTTEP มูลค่าการซื้อขาย 1,941.15 ล้านบาท ปิดที่ 134.50 บาท ลดลง 3 บาท
CPALL มูลค่าการซื้อขาย 1,797.13 ล้านบาท ปิดที่ 63.75 บาท เพิ่มขึ้น 0.25 บาท
AOT มูลค่าการซื้อขาย 1,443.13 ล้านบาท ปิดที่ 61 บาท ลดลง 0.75 บาท
IVL มูลค่าการซื้อขาย 1,299.95 ล้านบาท ปิดที่ 52 บาท ลดลง 0.75 บาท
ตลาดหุ้นต่างประเทศ
